|  |  |
| --- | --- |
|  | **Cave: notitiae huius paginae nec praescriptiones nec consilia medica sunt.** |

Structura inflammasomatis NLRP3.
**Inflammasoma** (-atis, *n.*) est complexus proteinorum oligomerorum responsa inflammatoria per varios adaptores excitatus. Adaptoribus incitatum his inflammasoma enzymum caspasem 1 se immutare impellit ita, ut praecursor interleukini 1 beta macrophagocytis liberatus in formam activam interleukinumi 1 activi (IL-1β) et febrem generantis convertatur ideoque cataracta inflammationis biochemica continuetur.

Inflammasomatum complexus, qui in textu myeloideo locati sunt ex enzymis caspasi 1 ac *PYCARD* et receptorio *NALP* et nonnumquam enzymo caspasi 5 compositi sunt. Variae formae receptoriorum *NALP* complexu ligatae notae sunt.

Natura inflammasomatum
----------------------

### Contextus

Sub inflammationem *systema immunitatis innatum* machinationem defensionis contestari oportet. Post stimulationem inflammasomate primum liberatio ex cellula cytokinorum conceditur, deinde extra cellulam pyroptosis (mors cellularum programmata) fit.

### Structura

Inflammasomata sunt complexus ex diversis proteinis compositi, ita ex enzymis caspasi 1 ac *PYCARD* et receptorio *NALP* et nonnumquam enzymo caspasi 5. Variae formae rececptoriorum *NALP* complexu ligatae notae sunt, quo inflammasomata *NLRP1* et *NLRP3* et *NLRC4* munerum singularium nominata sunt.

### Physiologia

Quando infectio prodit cellulae systematis immunitatis, ut monocyti, macrophagocyti receptoria peculiaria, *receptoria exempla cognoscendorum* (Anglice *Pattern Recognition Receptors*, *PRR*) enim, exprimunt: et superficie membranae et intra cellulam. 

Haec *PRR*′ia modo duo genera stimulorum cognoscunt: *PAMP* vel *DAMP*. *PAMP* est abbreviatura Anglica "pathogenis sociatorum exemplorum molecularis" (*pathogen-associated molecular patterns*), quae sunt partes *corpori alienae*, per exemplum lipopolysaccharidi bacteriorum. Pluribus exemplis alienis receptoria propria ex familia receptoriorum typi Toll instar (abbreviatura internationalis: *TLR*) superficie cellulae sunt; Exemplum flagella bacterialia per TLR 5 superficie membranae cellularum immunitatis recognoscuntur. *DAMP* sunt "vastitatibus sociata exempla molecularia" (*damage-associated molecular patterns*), quae sunt partes cellularum vulneratarum *corporis poprii* denaturatae: Quando damnum cellularum prodit, organella ex cellula liberata signum initii inflammationis fient.

Inter cytokina et inflammasomata cellularum immunitatis mutuo signa dantur.

Notae
-----

1. ↑  Martinon F. Burns K. Tschopp J. (2002). "The inflammasome: a molecular platform triggering activation of inflammatory caspases and processing of proIL-beta". *Mol Cell* **10** (2): 417-26 .
2. ↑  Mariathasan S. Newton K. Monack D. M. Vucic D. French D. M. Lee W. P. Roose-Girma M. Erickson S. Dixit V. M. (2004). "Differential activation of the inflammasome by caspase-1 adaptors ASC and Ipaf". *Nature* **430** (6996): 213-8 .
3. ↑  seu *interleukini 1 beta convertasis*
4. ↑  Fink S. L. Cookson B. T. (2006). "Caspase-1-dependent pore formation during pyroptosis leads to osmotic lysis of infected host macrophages". *Cell Microbiol* **8** (11): 1812-25 .
5. ↑  Lebeaupin C. Proics E. de Bieville C. H. Rousseau D. Bonnafous S. Patouraux S. Adam G. Lavallard V. J. Rovere C. Le Thuc O. Saint-Paul M. C. Anty R. Schneck AS. Iannelli A. Gugenheim J. Tran A. Gual P. Bailly-Maitre B. (2015). "ER stress induces NLRP3 inflammasome activation and hepatocyte death". *Cell Death Dis* **6**: e1879
6. ↑  Rumbo M. Nempont C. Kraehenbuhl J. P. Sirard J. C. (2006). "Mucosal interplay among commensal and pathogenic bacteria: lessons from flagellin and Toll-like receptor 5". *FEBS Lett* **580** (12): 2976-84 .
7. ↑  Rubartelli A. Lotze M. T. (2007). "Inside, outside, upside down: damage-associated molecular-pattern molecules (DAMPs) and redox". *Curr Opin Immunol* **23** (5): 591-7 .
8. ↑  Barker B. R. Taxman D. J. Ting J. P. (2011). "Cross-regulation between the IL-1β/IL-18 processing inflammasome and other inflammatory cytokines". *Curr Opin Immunol* **23** (5): 591-7 .

Nexus interni
-------------

* Apoptosis
* Caspasis
* Cytokinum
* Febris
* Inflammatio
* Macrophagus